02/Sv. 9 Službeni list Europske unije 3 31987D0415 13.8.1987. SLUŽBENI LIST EUROPSKIH ZAJEDNICA L 226/1 ODLUKA VIJEĆA od 15. lipnja 1987. o sklapanju Konvencije između Europske zajednice, Republike Austrije, Republike Finske, Republike Islanda, Kraljevine Norveške, Kraljevine Švedske i Švicarske Konfederacije o zajedničkom provoznom postupku (87/415|EEZ) VI]EĆE EUROPSKIH ZAJEDNICA, uzimajući u obzir Ugovor o osnivanju Europske ekonomske zajednice, a posebno njegov članak 113., uzimajući u obzir prijedlog Komisije, budući da sklapanje Konvencije s Austrijom, Finskom, Islandom, Norveškom, Švedskom i Švicarskom radi uvođenja zajedničkog provoznog postupka u trgovini između Zajednice i navedenih zemalja, kao i među samim tim zemljama, mora omogućiti pojednostavnjeni prijevoz robe u kontekstu takve trgovine; budući da je stoga potrebno odobriti takvu Konvenciju; budući da ova Konvencija potpada u okvir pratećih aktivnosti Zajedničke deklaracije iz Luxembourga od 9. travnja 1984. ministara država članica Zajednice, Europske udruge slobodne trgovine (EFTA-e) i Komisije kojom izražavaju svoju političku volju za proširenjem suradnje između Zajednice i navedenih zemalja ,s ciljem stvaranja dinamičnog Europskog ekonomskog prostora u korist njihovih zemalja", ODLUČILO JE: Članak 1. Ovim se u ime Zajednice odobrava Konvencija sklopljena između Europske ekonomske zajednice, Republike Austrije, Republike Finske, Republike Island, Kraljevine Norveške, Kralje- vine  Švedske i  Švicarske  Konfederacije o  zajedničkom provoznom postupku. Tekst Konvencije priložen je ovoj Odluci. Članak 2. Zajednicu u zajedničkom odboru predviđenom u članku 14. Konvencije zastupa Komisija, uz sudjelovanje predstavnika država članica. Članak 3. Predsjednik Vijeća ovim se ovlašćuje za polaganje instrumenta prihvata predviđenog u članku 22. Konvencije. Sastavljeno u Luxembourgu 15. lipnja 1987. Za Vijeće Predsjednik P. DE KEERSMAEKER